મેરાન્યૂઝ નેટવર્ક.મુંબઈ: બોલીવુડ અભિનેતા આયુષ્યમાન ખુરાના માટે આ વર્ષ ખુબ જ સરસ સાબિત થઇ રહ્યું છે. અંધાધુન ફિલ્મની જોરદાર સફળતા પછી “બધાઈ હો” ફિલ્મે પણ બોક્સ ઓફીસ ઉપર શાનદાર શરૂઆત કરી છે. આ ફિલ્મના રિપોર્ટ પ્રમાણે પહેલા દિવસની કમાણીમાં આયુષ્યમાનની આ ફિલ્મે તેની અગાઉની ફિલ્મના રેકોર્ડ તોડી નાખ્યા છે. દશેરાના વીકએન્ડમાં રજુ થયેલી આ ફિલ્મ આ ક્ષેત્રના નિષ્ણાંતોના જણાવ્યા પ્રમાણે ખુબ જ ઓછા બજેટમાં બનેલી આ ફિલ્મ આ વર્ષે કમાણીમાં નવા રેકોર્ડ બનાવવા જઈ રહી છે.